85. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/118678 της 15 Μαΐου/8 Ιουν.  1970 (ΦΕΚ Β΄ 400) Περί καθορισμού της ταυτότητος των οχημάτων  Έχοντες υπ’ όψιν: 1.Τας διατάξεις του Κώδικος Οδικής Κυκλοφορίας κυρωθέντος δια του Ν.Δ. 4233/62, ειδικώτερον δε τας τοιαύτας των άρθρ. 43, 47 και 48. 2.Τας υπ’ αριθ. ΣΤ/151570/69 και ΣΤ/114535/70 πράξεις του καθ’ ημάς Υπουργείου, δι’ ων ορίζονται όροι διακριβώσεως της γνησιότητος των στοιχείων ταυτότητος των αυτ/των εν γένει, και 3.Την ανάγκην ενοποιήσεως εις έν κείμενον, αποσαφηνίσεως και συμπληρώσεως των ισχυουσών επί του αντικειμένου τούτου διατάξεων, αποφασίζομεν: 1.Εις περίπτωσιν καθ’ ην κατά την επιθεώρησιν αυτοκινήτου τινος γεννώνται αμφιβολίαι ως προς την ταυτότητα τούτου συγκροτήται, μερίμνη του Προϊσταμένου της οικείας Υπηρεσίας Συγκοινωνιών, επιτροπή αποτελουμένη εκ δύο υπαλλήλων αυτής, εξ ων ο εις τουλάχιστον Διπλ. Μηχ/κός ή Υπομ/κός, ήτις, μετ’ εμπεριστατωμένην επιθ/σιν του οχήματος και ενδελεχή έρευναν του οικείου φακέλλου, δι’ εκθέσεώς της θα αποφαίνηται ρητώς άμα δε και ητιολογημένως ως προς την γνησιότητα ή μη των επί του αυτοκινήτου στοιχείων. Ούτω: α)Εφ’ όσον εκ της ως άνω εκθέσεως προκύψη αναμφισβητήτως ότι: 1)Το ίχνος του αριθμού πλαισίου (αποτύπωμα) το ληφθέν εκ προγενεστέρων επιθ/σεων δεν συμφωνεί με το νέον τοιούτον ή 2)Ο κεχαραγμένος ή στικτός επί του πλαισίου αριθμός αυτού ευρίσκεται επί τεμαχίου ενσωματωμένου (εντοιχισμένου) επί του πλαισίου ή του αμαξώματος ή 3)Το επιθεωρούμενον όχημα εκ των εξωτερικών του διαστάσεων, της μορφής του αμαξώματος, του τύπου κλπ. είναι έτους κατασκευής διαφόρου του επί της πρώτης αδείας κυκλοφορίας αναγραφομένου, θα αφαιρείται μερίμνη της αρμοδίας Υπηρεσίας Συγκ/νιών και άνευ ιδιαιτέρας εντολής ημών η άδεια κυκλοφορίας και αι κρατικαί πινακίδες του αυτοκινήτου. β)Εφ’ όσον εκ της ως άνω εκθέσεως δεν προκύπτει ότι συντρέχει μία εκ των ως άνω υπό στοιχ. 1, 2 και 3 περιπτώσεων θα χαράσηται επί του πλαισίου του αυτ/του ο αριθμός κυκλοφορίας αυτού μετά στέμματος και θα χορηγήται νέα άδεια κυκλοφορίας κατόπιν υποβολής υπό του πωλητού και αγοραστού, κεχωρισμένως, υπευθύνου δηλώσεώς των συντεταγμένης συμφώνως προς τας διατάξεις του Ν.Δ. 105/1969 περί ατομικής ευθύνης του δηλούντος ή βεβαιούντος. Εις τας δηλώσεις ταύτας θα αναφέρεται ότι: «το υπ’ αριθ. κυκλοφ. .………… αυτ/τον (επιβατηγόν, λ/ρείον, φορτηγόν, μοτ/τα) εργοστασίου κατασκευής …….… τύπου …………. αριθμού πλαισίου …………… και κινητήρος ………… είναι αυτό τούτο το εισαχθέν ή αγορασθέν δια του υπ’ αριθ. …………... πιστ/κού Τελωνείου ή συμβολαίου κατά περίπτωσιν) ως και ότι ουδεμία μεταβολή των τεχνικών στοιχείων του οχήματος έλαβεν χώραν δι’ οιονδήποτε λόγον ή προς τον σκοπόν καταδολιεύσεως του Δημοσίου ή της καθ’ οιονδήποτε τρόπον αποφυγής καταβολής των εκ των εν ισχύϊ διατάξεων επιβαλλομένων δασμών και φόρων υπέρ του Δημοσίου ή υπέρ τρίτων, των κυρίων χαρακτηριστικών του μη μεταβληθέντων καθ’ οιονδήποτε τρόπον από της ημερομηνίας εκδόσεως της τελευταίας αδείας κυκλοφορίας αυτού ή του εκτελωνισμού του». Αι ανωτέρω δηλώσεις θα υπογράφωνται ενώπιον υπαλλήλου ή ενώπιον Αστυνομικής Αρχής, αίτινες θα βεβαιούν το γνήσιον της υπογραφής των δηλούντων. Επί της οπισθίας σελίδος της κατά τα άνω δηλώσεως του αγοραστού του αυτ/του και εις κατάλληλον θέσιν, θα λαμβάνεται μερίμνη της αρμοδίας Υπηρεσίας Συγκ/νιών αποτύπωμα του ως άνω χαραχθέντος αριθμού κυκλοφορίας. «2.Εις περίπτωσιν καθ’ ην παρίσταται ανάγκη εκτελέσεως επιτρεπομένων κατά τας κειμένας διατάξεις, αντικαταστάσεων ή επιδιορθώσεων μέρους του αμαξ/τος ή του πλαισίου των αυτ/των και μοτ/τών, συνεπαγομένων την εξαφάνισιν ή αλλοίωσιν εν όλω ή εν μέρει του ενδεικτικού της ταυτότητός των στοιχείου (τύπος και αριθμός πλαισίου), οι ιδιοκτήται κάτοχοι αυτών υποχρεούνται προ πάσης επεμβάσεως επί των κατά τα ανωτέρω στοιχείων, να προσκομίζουν το όχημα προς επιθ/σιν εις την αρμοδίαν Υπηρεσίαν Συγκ/νιών, ήτις, μετά διαπίστωσιν της ταυτότητος αυτού, θα προβαίνη εις την χάραξιν του αριθμού κυκλοφορίας του οχήματος (Μετά στέμματος) δια των διατιθεμένων εις αυτήν αναγλύφων ψηφίων, εις ετέραν κατάλληλον θέσιν, διασφαλίζουσαν το ανεμπόδιστον της επισκευής και την διατήρησιν του χαρασσομένου αριθμού και στέμματος μετά την ολοκλήρωσίν της. Εις περίπτωσιν μη προσκομίσεως του αυτοκινήτου και μη εν γένει τηρήσεως της κατά τα άνω καθοριζομένης διαδικασίας, θα αφαιρήται, μερίμνη της αρμοδίας Περιφερειακής Υπηρεσίας του Υπουργείου Συγκ/νιών της διαπιστωσάσης την γενομένην μεταβολήν και άνευ ιδιαιτέρας εντολής ημών, η άδεια κυκλοφορίας και αι Κρατικαί Πινακίδες του αυτ/του. Η απόδοσις των ανωτέρω, αδείας και Κρατικών Πινακίδων ή η ανανέωσις της εν λόγω αδείας θα είναι δυνατή μόνον εφ’ όσον, εξ υποβαλλομένων υπό των  ενδιαφερομένων  δικαιολογητικών, ήθελεν (Αντί της σελ. 208,825) Σελ. 208,825(α) Τεύχος 422-Σελ. 75 Γενικά περί κυκλοφορίας αυτοκινήτων 21.Ε.α.85 αποδειχθή ότι το όχημα εις ο εγένοντο αι κατά τας άνω επεμβάσεις, εξ ων προέκυψεν εξαφάνισις ή αλλοίωσις του ενδεικτικού της ταυτότητός του στοιχείου είναι το ίδιον δι’ ο είχεν εκδοθή νομίμως άδεια κυκλοφορίας. Τα ως άνω απαραίτητα προς υποβολήν δικαιολογητικά θα ορίζωνται, αναλόγως της εμφανιζομένης εκάστοτε περιπτώσεως, υπό της αρμοδίας δια την χορήγησιν της αδείας κυκλοφορίας Περιφερειακής Υπηρεσίας του Υπουργείου Συγκοινωνιών, επί τω τέλει στοιχειοθετήσεως της επιζητουμένης, ως ανεφέρθη, αποδείξεως. Μεταξύ των δικαιολογητικών τούτων δύναται να περιλαμβάνεται και υπεύθυνος δήλωσις του ιδιοκτήτου ή κατόχου του οχήματος, συντεταγμένη κατά τας διατάξεις του Ν.Δ. 105/1969, προς κάλυψιν, μη αποδεικνυομένης δι’ ετέρου αποδεικτικού στοιχείου, ενεργείας του. Η παρ. 2 αντικατεστάθη ως άνω δια της υπ’ αριθ. ΣΤ/20549 της 12/27 Μαΐου 1971 (ΦΕΚ Β΄ 391) αποφ. Υπ. Συγκοινωνιών. 3.Αποκλειστικώς και μόνον δια τας αποδεδειγμένως γενομένας προ της ισχύος της παρούσης επισκευάς και εχούσας ως αποτέλεσμα τας εν παρ. Ι.α (1) και Ια (2) διαπιστώσεις, η αρμοδία Υπηρεσία Συγκ/νιών θα προβαίνη εις την παρακράτησιν των κρατικών πινακίδων και της αδείας κυκλοφορίας, μέχρι προσκομίσεως υπό του ενδιαφερομένου αποδεκτικών στοιχείων (π.χ. πιστοποιητικόν Αστυνομικής Αρχής, εξ ου να εμφαίνηται ότι το εν λόγω αυτ/τον λόγω συγκρούσεως υπέστη, βλάβην εις το τμήμα αυτού ένθα ο χαραγμένος αριθμός πλαισίου, υπεύθυνον δήλωσιν συμφώνως προς τας διατάξεις του Ν.Δ. 105/69 του διενεργήσαντος την επισκευήν μηχανικού κλπ.). Εφ’ όσον εκ των προσκομιζομένων δικαιολογητικών προκύψουν στοιχεία, εξ ων να δικαιολογήται η γενομένη επί του αυτοκινήτου επισκευή, και εφ’ όσον ουδεμία αμφιβολία υπάρχει περί του ότι δεν εγένετο αντικατάστασις ολοκλήρου του αυτοκινήτου, θα επιστρέφωνται εις τον ιδιοκτήτην του οχήματος η άδεια κυκλοφορίας και αι πινακίδες αναγνωρίσεως. 4.Αι υπ’ αριθ. ΣΤ/151570/69 και ΣΤ/114535/70 ημέτεραι πράξεις καταργούνται. Η παρούσα δημοσιευθήτω δια της Εφημερίδος της Κυβερνήσεως. Σελ. 208,826(α) Τεύχος 422-Σελ. 76 21.Ε.α.85 Γενικά περί κυκλοφορίας αυτοκινήτων 